Colors d’hivern – 7 novembre – La Llotja del Disseny\nA LA LLOTJA HEM FET UNA PAUSA\nCLICA PER SABER QUAN TORNEM\nLa Petita Llotja – 12 setembre\nEco Revolution – 3 octubre\nColors d’hivern – 7 novembre\nLoca Navidad – 28 novembre\nEdició moda i complements d’hivern\nLa Llotja va néixer amb un clar objectiu en ment: ajudar-te a teixir relacions amb la nostra comunitat de creadores i dissenyadores locals ja fos a l’estiu, a la primavera o… a l’Hivern!\nPerseguint aquesta meta vam preparar l’edició Colors d’Hivern. Quina gran oportunitat per seguir mostrant el teu suport als teus projectes handmade preferits i, perquè no, renovar el teu armari d’hivern al mercat més acollidor de tots.\nSerà una edició preparada amb una idea principal: protegir-nos a totes i desenvolupar un entorn segur i lliure de Covid19 aplicant les més estrictes mesures higièniques. Tingues en compte que passejar per mercats a l’aire lliure és una de les experiències de compra més segures que pots practicar!\namb The Jaç Messengers\nDissabte et portem un concert itinerant adaptat a totes les mesures higièniques: sense aglomeracions. 🙌 The Jaç Messengers tornen a la Porxada per omplir de sons els seus racons. Tu fes les compres tranquila, que la música ja vindrà a tu. 🎶😜\nThe Blues Parade!\namb Brian Zitodwski\nA la Llotja hauràs d’esperar uns dies per escoltar nadales, perquè a l’edició Colors d’Hivern hi sonarà… Blues! De la ma del músic chilè Brian Zitdowski – One Man Band. Dissabte blues parade itinerant de 19:30 a 20:30!\n¡Fes crèixer el teu projecte!\nSubscriu-te al nostre newsletter i no et perdràs cap de les properes convocatòries. ¡Easy peasy!


Visat > Visat 24 > Literatures del món, uniu-vos. Manuel de Seabra o l’internacionalisme humanista\nNo és anar gaire errat d’osques situar Seabra (i Fèlix Cucurull) en aquell nou humanisme que es propugnava als anys cinquanta per tot Europa. Nou perquè pretenia impugnar l’humanisme elitista i metafísic de l’Europa d’entreguerres, i perquè incorporava un programa estètic –i sobretot ètic– vinculat a un nou realisme. Les consignes de Louis Aragon o d’un Roger Garaudy que advocaven per un realisme sans rivages ressonaven amb aspiracions universals i universalistes, i havien d’interpel·lar de manera especial cultures marcadament imperialistes com la portuguesa. Un (també) nou pacifisme sorgia en plena guerra freda i cohesionava una intel·lectualitat d’esquerres, sovint instrumentalitzada pel bloc soviètic. Seabra i Cucurull, per exemple, són al darrere de Poetes portuguesos d’ara (Palma, 1961), iniciativa de Llorenç Vidal Vidal, poeta i, sobretot, activista pacifista mallorquí.\nPasárgada no va passar d’un número i m’imagino que en aquesta llibreria protovirtual es devien vendre pocs llibres, o potser cap. Tampoc no hi van aparèixer algunes de les traduccions que Seabra mateix o la premsa del moment consignaven: traduccions de Joan Oliver, d’Oriol Pi de Cabanyes o de Teresa Pàmies. Perquè la realitat, farcida de crisis econòmiques i desencisos polítics, no es va acabar d’ajustar prou a un intel·lectual que, com ell mateix es va definir, era un outsider contumaç i va exercir l’insòlit dret a anar sol amb totes les seves conseqüències.


[Vídeo] 'Pilota a l'Escola' es presenta amb novetats al Pare Català de Benimaclet - PilotaViu\nDilluns, 12.2.2018 17:30h Món Escolar\n[Vídeo] 'Pilota a l'Escola' es presenta amb novetats al Pare Català de Benimaclet\nFageca explica conceptes i ensenya vídeos als alumnes abans d'eixir al pati a jugar\nBenimaclet, CEIP Pare Catala, FundacioTrinidad Alfonso, Pilota a lescola, València\nEl conseller d'Educació, Investigació, Cultura i Esport, Vicent Marzà, acompanyat pel director general d'Esport, Josep Miquel Moya, i el president de la Federació de Pilota Valenciana, Jose Daniel Sanjuán, han assistit al CEIP Pare Català de València a la jornada d'obertura del programa 'Pilota a l'Escola 2017/2018'. A esta sessió inaugural també han assistit, per part de la Federació de Pilota, organitzadora del programa, els jugadors d'escala i corda Fageca i Víctor Bueno, la jugadora i membre de la selecció, Ana Belén Giner i els tècnics Juanba, Llopis, Carles i Enric.\nPodeu veure el vídeo que ha publicat la Generalitat Valenciana en el seu compte de Youtube, amb imatges de la sessió que s'ha realitzat hui dilluns, 12 de febrer, al CEIP Pare Català de Benimaclet:\nVicent Marzà ha declarat que «incorporem 'Pilota a l'Escola' a Secundària i a més dupliquem la participació d'escoles en tres anys. Aquest programa reuneix esport, cultura i educació en un mateix programa. Dóna a conéixer a l'alumnat un esport que està en el nostre ADN cultural i fomenta valors per a treballar amb el nostre alumnat des del punt de vista educatiu, amb sessions pràctiques impartides per pilotaris. Així donem a conéixer la pilota valenciana, tot el que la rodeja i hi sumem aficionats joves».\nEls xiquets disfruten amb el conseller Vicent Marzà durant la inauguració del programa. FOTO: GVA\nPer la seua part el President de la Federació, ha manifestat que 'Pilota a l'Escola' «també ha ajudat a incorporar a la dona dins aquest esport, en l'actualitat hi ha moltíssimes gràcies al programa. Enguany arribarem a unes 500 escoles, i a més és un programa al qual hem sumat la col·laboració inestimable de la Fundación Trinidad Alfonso, per la qual cosa les escoles tindran més material específic de Pilota per a lliurar en cada sessió i en les 7 cloendes que realitzarem durant el mes de maig. La Federació està molt satisfeta d'aquesta tasca divulgativa que realitzem conjuntament amb la Conselleria».\nS'ha passat dels 11.925 alumnes de 265 centres del curs 2014-2015 als més de 18.500 alumnes només de Primària que participaran aquest curs de 445 escoles. Tot això sense comptar l'alumnat de Secundària que s'incorpora per primera vegada enguany al programa per mitjà de la participació d'un centenar d'instituts.\nAlumnes, professors, monitors, jugadors i autoritats al Pare Català de Benimaclet. FOTO: GVA\n2069 lectures Cap comentari Envia


Manuel Valls, enemic de la independència, se separa de la seva dona\nBarcelona. Dimecres, 18 de Abril 2018. 18:24\nActualitzat: Dilluns, 3 de Desembre 2018. 11:04\nA l'unionisme hi ha una passa, de divorcis. La paradoxa és que estan en contra que Catalunya se separi mentre ells es divorcien a dojo. Del rei emèrit cap a baix, tots volen desempallegar-se de les parelles, però Catalunya, que s'aguanti amb Espanya. La infanta Elena o Cayetana Álvarez de Toledo, tant li fa. Fora marits. La contradicció ja és sideral quan es manifesten per la unitat d'Espanya amb el lema "Mejor unidos" i resulta que tots els que porten la pancarta es divorcien. Mario Vargas Llosa va deixar la seva esposa de tota la vida per Isabel Preysler. Albert Rivera va separar-se de la mare de la seva filla després de 3 anys de matrimoni. I l'últim flamant fitxatge de l'anti-independentisme, Manuel Valls, acaba de separar-se de la seva dona després de 12 anys junts, segons publica Paris Match.\nL'exprimer ministre de França feia 8 anys que estava casat i 4 més de parella amb una violinista parisenca, Anne Gravoin. Ara que Valls desfila per la seva ciutat natal, Barcelona, de la mà de Societat Civil Catalana, Albert Rivera li ha encomanat les ganes de divorciar-se. Fa un mes deia als carrers de Catalunya: "El projecte separatista ha fracassat". Potser pensava en e "projecte socialista" francès que ell ha ensorrat. No va arribar ni a la segona volta de les presidencials potser perquè Valls, de bracet d'Albiol i Cospedal, de socialista poc.\nValls confirma la notícia, reconeix que és "un acte dolorós" i demana respecte per la seva vida privada. Quan abandoni el Parlament francès, on és un diputat trànsfuga exsocialista, podria presentar-se a Barcelona per les llistes de Ciutadans. Busquen candidats a l'alcaldia. Valls podria treure més vots que Jordi Cañas, l'altra opció de Rivera.\nLa resposta no la pot xiuxiuejar a cau d'orella de la seva ja exdona. Qui toca el violí no és ella sinó l'unionisme, dissimulant els seus fracassos sentimentals.\nTelevisió Un acampat de la plaça Catalunya a Ana Rosa: "¡Eres fascista y una ricachona!" Marc Villanueva


INSTRUMENTS MUSICALS FETS AMB DEIXALLES L’expressió no té perquè anar lligada a un consum. Podem aprofitar objectes i materials de rebuig per fer els nostres propis instruments que ens permetran fer la nostra propia música. El taller fomenta la creativitat tot donant formes alternatives de expressió. Veniu, aprendreu a generar sons amb materials que es tiren i a construir instruments senzills, de fácil manipulació. Construcció de diferents sons: xiulet negre, el so de l’ànec, del mussol, tsi-tsi, tren, granota,…\nDestinat a tot tipus de públic, no és necessari tenir coneixements de música. Tallers per a públic nombròs i per a grups reduïts, en espais oberts o tancats.


La violència simbòlica als mitjans, fonament de la desigualtat de genere\nIsabel Muntané / @imuntan\ndivendres, 7 octubre 2016\nHomes informant de coses que fan altres homes: les dones apareixen com a subjectes només en un 24% de les notícies / LUIGINO BRACCI\nHan passat molts anys, 147 exactament, des que John Stuart Mill –amb la influència més que reconeguda de Harriet Taylor Mill– assegurés que la ideologia que convertia els sexes en complementaris era l’enemiga principal dels drets de les dones. Aquesta ideologia crea un discurs hegemònic i legitima la posició del grup dominant sobre el grup subaltern, identificats clarament com a homes i dones respectivament. I els mitjans de comunicació són una de les eines més efectives de transmissió d’aquest discurs. Expliquen la societat i el món i atorguen legitimitat a una realitat que no és fruit del consens igualitari. Només ho és entre els individus d’un grup que tenen la capacitat de dibuixar una creença i dissenyar l’hegemonia cultural que s’expressa i es perpetua a través del sistema educatiu, de la família i dels mitjans.\nA partir d’aquí assumim com a veritat una versió de la realitat, la que transmeten els mitjans, esbiaixada per la ideologia androcèntrica i la seva hegemonia cultural expressada a través de la violència simbòlica. Una violència que Pierre Bourdieu definia com “esmorteïda, insensible i invisible per les seves pròpies víctimes, que s’exerceix essencialment a través dels camins purament simbòlics de la comunicació i del coneixement, o més exactament, del desconeixement, del reconeixement o, en darrer terme, del sentiment”. La violència simbòlica es transmet, implícitament i explícitament, a través dels mitjans de forma tan naturalitzada que no la identifiquem com una de les pitjors violències del discurs mediàtic. A través d’ella se’ns imposa l’arbitrarietat cultural acceptada com a universal i peça clau dels sistema de dominació. Es transmet una imatge de les dones que fonamenta la desigualtat. Això permet mantenir les dones i totes aquelles persones no definides des del subjecte home, en la marginalitat i, en conseqüència, infravalorades i menyspreades.\n“La violència simbòlica es transmet a través dels mitjans de forma tan naturalitzada que no la identifiquem com una de les pitjors violències”\nDes dels anys 80, quan van aparèixer els primers estudis sobre la representació de les dones als mitjans, la situació no ha millorat gaire. Malauradament, la infrarepresentació quantitativa de les dones en els mitjans es manté i continua acompanyada d’una representació qualitativa androcèntrica i asimètrica. Així ho confirmen les dades del Global Media Monitoring Project 2015 (GMMP) que té per objectiu investigar com apareixen les dones en les notícies dels mitjans de comunicació de 100 països. Només unes xifres il·lustratives: les dones apareixen com a subjectes només en un 24% de les notícies i normalment relacionades amb temes socials, de salut, culturals i violències masclistes. I únicament el 4% de les informacions qüestionen els estereotips tradicionals de gènere.\nQue les dones no siguem les protagonistes de les notícies o que només ho siguem en temes de ‘dones’ i per tant considerats menors, o que les notícies continuïn transmetent els estereotips tradicionals, són dos dels mecanismes que la violència simbòlica utilitza per perpetuar el poder i la ideologia masclista dels discursos dels mitjans. Transmetem la violència simbòlica des del moment en què apliquem uns filtres endògens, dels que parlava Noam Chomsky, a les rutines periodístiques i que s’expressen, per exemple, en quant temps o quant espai dediquem a una informació, segons si la protagonitza una dona o un home; en quina secció la cataloguem; qui és el subjecte de l’acció; a quines veus expertes demanem opinió i sobre quins temes; quin llenguatge utilitzem o quins estereotips perpetuem.\nSi analitzem els mitjans amb perspectiva de gènere comprovarem, sense fer gaire esforç, que aquests filtres sempre mantenen una jerarquia dels homes sobre les dones i la resta de persones que no es defineixen a partir de la masculinitat heteropatriarcal. I en la posició de subordinació podem situar clarament tots els subjectes que han estat construïts des de la diferència de la desigualtat que es produeix dins de dispositius de poder, ja sigui per raó de gènere, d’orientació sexual, de classe, d’ètnia o de religió.\nUna dona llegeix el diari ‘The Guardian’, el dia que la foto de portada és per un esportista home, el tenista Rafa Nadal / ESTHER VARGAS\nPer posar només uns exemples. Quan les informacions continuen mostrant que les experiències de dones i homes són diferents –unes cuidadores i subjectes observats i passius, i els altres emprenedors i subjectes actius– no fem més que perpetuar uns estereotips sexistes que mantenen les dones en una posició d’inferioritat. Quan de forma reiterada en el nostre llenguatge no utilitzem el femení, invisibilitzem i neguem la pluralitat dels gèneres. Quan persistim en publicar les notícies sobre violències sexuals i feminicidis en la secció de successos i presentar les dones com a responsables o culpables, convertim un problema polític i social en un conflicte individual. Quan informem sobre una dona i l’identifiquem a partir d’un home o destaquem el seu físic o el seu estat civil o la seva condició de mare l’estem situant als marges. Aquest estiu n’hem tingut una bona mostra amb les notícies sobre els Jocs Olímpics quan en comptes d’informar-nos de la disciplina esportiva practicada, del temps emprat o de la marca aconseguida per les dones atletes se’ns informava sobre si estaven casades o tenien nòvio; si es pintaven les ungles o no; si eren simpàtiques, guapes i primes o si havien tingut alguna criatura.\n“Les dones apareixen menys als mitjans de comunicació, i especialment tenen poca presència als espais considerats seriosos”\nAquests exemples no fan més que confirmar que tot i que les dones ja tenim un paper destacat en l’àmbit polític, social i econòmic, és difícil trobar informacions positives i neutres sobre les dones en l’àmbit públic. Les companyes de l’Observatori iQ ho van demostrar de forma ben clara: les dones, siguin polítiques o no, apareixen menys als mitjans de comunicació, i especialment als espais ‘seriosos’ com poden ser els informatius, els debats i les entrevistes. Però no només es relega les dones dels espais ‘seriosos’, també dels temes classificats d’importants. És a dir, aquells que el poder considera de transcendència política i social.\nUna bona mostra l’hem tingut en els articles d’opinió publicats els dies anteriors i posteriors a la Diada de l’Onze de Setembre. El nombre d’homes opinadors va incrementar-se considerablement fins a comptabilitzar entre 19 i 29 signatures masculines en cadascun dels diaris en paper que analitzem des d’OnSónlesDones. Pel contrari, els articles signats per dones es van mantenir en la franja habitual dels últims dos mesos, entre 2 i 5 peces periodístiques per cada mitjà.\nEls mitjans continuen transmetent uns estereotips que situen les dones en l’àmbit privat, objectes sexuats i corporeïtats. Una informació que no només és sexista sinó que no ofereix una radiografia fidel de la realitat. La societat ha avançat més d’allò que continuem veient i llegint als mitjans.\nDes del periodisme feminista proposem fer un exercici, no lliure de voluntat i esforç però molt útil, si volem canviar discursos i construir uns missatges que ens acostin a la realitat i diversitat social. Apostem per exercitar una perspectiva de gènere o el que la filòsofa Sandra Harding defineix com a mètode feminista aplicat a la recerca i que nosaltres podem perfectament traslladar a la pràctica periodística. Harding situa en el centre de la reflexió els problemes socials i polítics de les dones i fuig de la perspectiva d’homes burgesos i blancs que només aporta una visió parcial de la realitat perquè oblida més de la meitat de la població.\nAmb una perspectiva de gènere incorporarem un compromís polític pel canvi social i ens situarem, com a periodistes, en un context històric, social, polític i cultural que no podem continuar negant. Serà aquesta mirada compromesa la que oferirà pluralitat i diversitat, no només de gènere sinó d’orientació sexual, de classe, d’ètnia, de religió i de cultura. I, poc o molt, oferirem uns discursos més fidels a la realitat social en la qual vivim. Si el periodisme ha de ser crític davant dels diferents poders, la mirada feminista li atorga aquesta categoria.\nIsabel Muntané, periodista i codirectora del Màster Gènere i Comunicació (UAB)


La pintura mural de la pista de Sant Francesc plasma la reivindicació feminista - Ajuntament de Valls\nLa pintura mural de la pista de Sant Francesc plasma la reivindicació feminista\n> L’obra ha estat creada per Berta Artigal com un dels actes de commemoració del Dia Internacional de les Dones\nL'Ajuntament de Valls aquest any també es va sumar a la commemoració del Dia Internacional de les Dones, celebrat el 8 de març, per la reivindicació de la igualtat real i efectiva de dones i homes i de l’eliminació de la discriminació per raons de gènere, i ho va fer organitzant una sèrie d’activitats. Una d’aquestes accions va ser la realització d’una pintura mural a la pista poliesportiva del carrer Sant Francesc, a càrrec de l’artista Berta Artigal, com un acte més de reivindicació feminista.\nLa figura de Berta Artigal visibilitza una il·lustradora vallenca. Quan pensem en un grafiter, possiblement ho associem més a la imatge d’un noi, ja que es tracta d’una de les feines que també estan masculinitzades. D’aquesta manera, que la pintura mural l'hagi dut a terme una il·lustradora permet donar a conèixer una dona que treballa en un àmbit laboral masculinitzat. L’autora va rebre la col·laboració dels joves del servei d'intervenció socioeducativa El Refugi en el moment de posar color a l'obra.\nTot i que qualsevol lloc és ideal per pintar-hi una imatge de reivindicació feminista perquè aquesta lluita és necessària arreu i a tothora, l’obra s’ubica a la pista poliesportiva del carrer Sant Francesc perquè la gent que hi va a jugar pugui gaudir de la pintura mural i del missatge que hi ha escrit. A més és un punt de pas per famílies i canalla que van als centres educatius de la zona, entre altres, i així poden gaudir de la pintura mural al mateix temps que del gran significat que té l’obra.\nL'artista s'ha inspirat en una cita de la Virginia Woolf, escriptora britànica considerada una de les figures destacades del modernisme anglosaxó del segle XX i feminisme internacional. La cita de l’escriptora manifesta: "No hi ha barrera, pany ni forrellat que puguis imposar a la llibertat de la meva ment".\nAquesta és una activitat que s’alinea amb tres dels eixos de treball de la Regidoria d’Igualtat que són la sensibilització, la reivindicació de les dones i la coeducació en l’àmbit escolar. La realització de l’obra d’Artigal pretén contribuir a la sensibilització ciutadana envers la igualtat efectiva i ho fa des de diverses vessants. La primera és l’ocupació d’un espai públic amb un missatge feminista, que reivindica la llibertat de la dona a decidir, a ser i a actuar com vulgui. La segona és la sensibilització, aquesta arriba als infants del Centre obert que han participat a l’acció així com també a tothom qui contempla el mural. Finalment, la tercera vessant és la reivindicació de que la pintura mural no és cosa només de nois, visualitzant així a una artista femenina local.\nVALLS · 24 DE MARÇ DE 2021


CÒMIC I ESTEREOTIPS\nEstàs aquí:Inici T5 La imatge fixa: EL CÒMIC / EL CARTELL / EL DIAPORAMA CÒMIC I ESTEREOTIPS\nSegons "El discurs del còmic", de Gasca i Gubern, un estereotip és una «Imatge o idea simplificada, estable i ritualitzada, d'àmplia acceptació social». Els estereotips afecten tant a fenòmens naturals i objectes com a ètnies, professions i rols socials, entre d'altres. Són un dels elements més característics del llenguatge del còmic, ja que es fan servir constantment, i en molts casos s'han creat estereotips específics d'aquest àmbit a partir de trets característics que es converteixen en senyals d'identitat. Aquesta identitat comporta generalment determinades connotacions, o significats associats.\nEls estereotips s'apliquen en l'àmbit del còmic tant a personatges com a objectes i estats d'ànim. Els més característics es mostren a continuació:\nL'àngel: sempre és representat amb ales a l'esquena i una aurèola al cap.\nL'home arruïnat: se sol representar dins d'un barril o bóta, ja que s'ha quedat sense pertinences ni llar, o bé mostrant el folre buit de les butxaques.\nSorpresa: expressat mediantes els trets facials (ulls i boca molt oberts) i signes d'admiració sobre el cap.\nEl borratxo: signes al voltant del cap, nas vermell i mirada perduda. Sol patir singlot i mostra defectes en la parla.\nCigonya: aquesta au se sol associar amb la felicitat, la família i la llar a causa de la seva representació com a portadora de nadons.\nDolor: es mostra amb un bony, exageradament voluminós, i estrelles o línies circulars envoltant el cap del personatge.\nFerides: se solen representar amb dos esparadraps creuats, de manera que s'evita mostren els detalls desagradables. Aquesta caracterització s'ha estès també a la manera de representar desperfectes i trencats en objectes.\nHeroi: molts herois són els protagonistes dels còmics. Són alts, forts i musculosos, i amb esquena amples. Solen portar uniformes extravagants uniformes amb una capa que oneja al vent. Tenen una identitat secreta i oculten el seu taló d'Aquil·les (com la kriptonita en el cas de Superman).\nEl ric: els rics solen aparèixer en els còmics vestint frac, jaqué o esmòquing, amb barret i monocle en ocasions. També poden presentar-se fumant un pur o amb bitllets sortint-de les butxaques.\nEl corró de pastar: constitueix, en el món dels còmics, una recurrent arma utilitzada per les esposes per castigar als seus marits.\nTerror: pèls de punta i expressió desencaixada.\nEl rodamón: sol aparèixer amb un farcell, és a dir, una tela lligada a un pal on guarda les seves pertinences.\nEl malvat: és l'antagonista de l'heroi. Els seus actes malvats contraresten les accions heroiques del protagonista. La seva aparença odiós o repugnant és un reflex clar de les seves qualitats morals. La seva expressió facial sol ser malvada, de vegades amb un riure malèvola, quan no estan enfadats.


Oferta laboral data de publicació: 16/6/2021\nDimecres, 16 June 2021 - 12:00am\nRegistre de Tumors Hospitalari. Institut Català d'Oncologia\nEstar en possessió de títol universitari de grau i/o equivalent en Estadística\nDomini del llenguatge R i coneixements de Shiny i MarkDown.\nConeixements bàsics d’SQL, HTML i MS-Office.\nExperiència en anàlisi de dades en entorns sanitaris.\nConeixements de tècniques estadístiques avançades (text mining, machine learning, etc)\nConeixements de Python i webscrapping.\nHabilitat comunicativa, actitud proactiva i capacitat de treballar en equip.\nSuport a la recerca i assessorament en el disseny metodològic d’estudis clínics i epidemiològics.\nValidació i tractament de les dades dels Registres de Tumors Hospitalaris (RTH) dels centres que composen la xarxa ICO.\nPresentació de resultats i elaboració d’informes per als RTH (ETL, anàlisis descriptius, supervivència...)\nDisseny i desenvolupament d’aplicacions en Shiny.\n1 any amb possibilitat de pròrroga\nPràctiques en empresa data de publicació: 20/11/2019\nDimecres, 20 November 2019 - 12:00am\nBon coneixements d'estadística i de processos de preparació de conjunts de dades per a la seva anàlisi\nCapacitat d'utilitzar eines de tractament de dades\nCapacitat de disseny d'experiments i anàlisis multivariants\nConeixements específics de l'entorn biomèdic\nConeixements d'eines tipus Talend\nNetejar conjunts de dades\nAnotar dades d'acord amb ontologies de l'àmibit mèdic\nAnalitzar les dades i preparar experiments en base a elles.\nFlexibilitat horària amb una dedicació de 20 hores per setmana\nDe gener a juny 2020\nA determinar segons el perfil del candidat\nBeca data de publicació: 9/3/2020\nDilluns, 9 March 2020 - 12:00am


Torna l'activitat cultural a l'Eliana a partir del 13 de març - Periòdic del Camp de Túria\nA partir del dissabte 13 de març, els veïns de l’Eliana podran gaudir de la programació cultural després del parèntesi obligat per la pandèmia que va ocasionar el tancament de l’activitat el mes de gener passat. Les propostes que es duran a terme al març son una funció de teatre, una presentació d’un llibre, un concert i tres projeccions cinematogràfiques.\nEl dissabte 13 a les 19 hores, el teló de l’Auditori Municipal s’obrirà per a oferir la representació de ‘Anestesiades’, una comèdia dirigida per Rafael Calatayud i que protagonitza l’elianera Lola Moltó. Aquesta obra va estar programada per al 4 d’abril de 2020 però va ser ajornada a causa del confinament.\nLa presentació del llibre ‘Nature Words 2’, que conté una col·lecció de fotografies de la naturalesa realitzades per Juan Solbes al pati de la seua casa durant la pandèmia, serà el dimecres 17 en el Centre Sociocultural. En aquest acte s’espera la participació d’Ana Noguera i Miguel Ángel Polo al costat de l’autor i de la Jam Poètica de l’Eliana.\nEl concert està emmarcat dins del festival Cinc Segles de Música i serà a l’Auditori el dissabte 27. Oferirà un repertori del Renaixement interpretat per Piacere dei Travesi, formació femenina composta per soprano i trio de flautes travesseres.\nLes tres projeccions corresponen a les pel·lícules “Sabrina”, de Billy Wilder en el Cinefòrum dels Classics el dia 24; “Esclats de Llum”, de Nacho Ruipérez dins d’un nou cicle titulat Divulgació Cultural el divendres 26 a l’Auditori; i “Una qüestió de gènere”, de Mimi Leder en la sessió de Llibres en Pantalla del dia 28 de març.\nLes entrades per al teatre i el concert, així com les invitacions per a la projecció del dia 26, estaran disponibles pròximament en Elientrada. La resta de les activitats són amb entrada lliure fins a completar l’aforament.\nTags: agenda cultural, Cine, cultura, música, Teatre\nEl Teatre Rialto presenta "La sort"\nOlocau celebra el 8 de març amb la clownferència "Dona, vida i riures"


La confusió dels usuaris domina el primer dia d´aplicació del copagament farmacèutic - Diari de Girona\npau esparch 02.07.2012 | 08:00\nLa farmàcia del carrer de la Creu de Girona plena de clients tot i la implantació del copagament estatal. MARC MARTÍ\nLa farmàcia del carrer de la Creu de Girona plena de clients tot i la implantació del copagament estatal.\nEl nou copagament de medicaments és menys clar que l´aigua. Si més no, així és com ho van viure els primers usuaris que ahir van anar a les farmàcies, en el dia en què ja entrava en marxa el copagament per als medicaments amb recepta. La mesura, que inicialment tenia l´objectiu de posar-se en funcionament al mateix temps arreu de l´Estat espanyol, no va començar a aplicar-se de la mateixa manera a Catalunya. Ahir, en territori català, només es donava el tiquet «informatiu» als clients de les farmàcies que compraven els medicaments amb recepta mèdica. Els usuaris rebien el tiquet en el qual s´explicava que a partir d´ara els fàrmacs amb recepta incorporen una taxa d´àmbit estatal segons la renda de cadascú.\nEn el cas de Catalunya, però, els clients encara no han de pagar, de moment, l´increment que ja es va implantar ahir a la resta d´Espanya. Els catalans només reben la notificació del cost que tindran des d´ara els medicaments, en funció de l´estat laboral, nivell adquisitiu i tipus de malaltia. Segons la Generalitat, l´aplaçament de fer efectiu el pagament de la taxa imposada des de l´Estat espanyol és per confirmar que als clients amb recepta els correspon la quantitat a pagar, segons la seva condició personal i de renda. A part, des del Govern català també es vol assegurar el correcte funcionament del sistema informàtic.\nTot i que els catalans encara no començaran a fer efectius els pagaments fins les properes setmanes, el programa informàtic del copagament ja suma les despeses de cada client. Per tant, quan ja es faci efectiu el copagament a Catalunya, tots els usuaris que des d´ahir i fins llavors hagin adquirit algun o més d´un medicament mitjançant recepta, hauran de pagar els diferents costos endarrerits. Per tant, es pot dir que el copagament estatal de medicaments ja s´aplica a Catalunya, però no amb uns efectes immediats, sinó acumulant despeses per d´aquí a unes setmanes.\nEl copagament de medicaments estatal suposa, per als pensionistes, una aportació del 10% en fàrmacs amb màxims de fins a 8, 18 o 60 euros, segons la renda. Mentre que per a la població activa, les aportacions són del 40% per rendes inferiors als 18.000 euros, del 50% per rendes d´entre 18.000 i fins a 100.000 euros, i del 60% per a les rendes que superen la quantitat de 100.000 euros.\nConfusió entre els clients\nEl nou copagament en els medicaments que arriba des del Govern central, se suma a l´altra taxa farmacèutica que va estrenar fa just una setmana la Generalitat: l´euro per recepta. Els dos costos d´afegit són simultanis, de tal manera que tots els catalans hauran de pagar l´euro per recepta més el copagament estatal segons la renda quan adquireixin un medicament amb prescripció mèdica. El cost final dels fàrmacs pot variar depenent de l´edat dels usuaris, situació laboral i malaltia per la qual es perceben les receptes.\nEl fet que en poc més d´una setmana, les farmàcies hagin hagut de viure la implantació de dues taxes en els medicaments, ha creat una important confusió entre clients. És per això que ahir es podien veure diferents escenes en què els usuaris creien que «només se´ls informava del copagament», però sense ser conscients que en un futur acabaran pagant el cost addicional dels medicaments ja adquirits des d´ahir i en endavant.\nLa majoria de farmàcies de les comarques gironines que ahir, ja que la posada en marxa del copagament coincidia en diumenge, estaven de guàrdia, van poder oferir el tiquet «informatiu» als usuaris. Però, per exemple, a la farmàcia del carrer de la Creu de Girona ahir no funcionava l´actualització del sistema informàtic que ha de proporcionar a cada client la quantitat que d´aquí a poques setmanes haurà d´abonar en funció de la seva renda i altres factors. En canvi, a la resta de farmàcies que estaven de guàrdia de Girona, Banyoles i Figueres, entre altres poblacions gironines, ahir van poder donar als usuaris el tiquet «informatiu».\nEls farmacèutics gironins criticaven la rapidesa d´implantació de la mesura perquè havien d´explicar a gran part dels clients que se´ls aplicava el copagament. Alguns feien broma, dient que «ara gairebé som com un banc» tot i que reconeixien que amb les taxes els usuaris racionalitzen l´ús dels fàrmacs.\n«Amb la implantació d´aquestes taxes ens posen el mort a sobre». Tema del dia


Midships Instow Regne Unit - Ofertes d'hotels amb els MILLORS DESCOMPTES EN LÍNIA\nMés informació sobre Midships\nDissenyat tant per oci com per negoci, Midships està situat idealment a Instow; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Midships és compromet a que la seva estada sigui el més còmoda possible. Per a la comoditat i comfort dels seus clients, l'hotel ofereix Wi-Fi gratuït en totes les habitacions.\nTotes les instal.lacions per als clients, ofereixen comoditats destinades a assegurar tot el comfort possible. Les instal.lacions d'oci de l'hotel, que inclouen jardí estan dissenyades per escapar i relaxar-se. Midships és una elecció inteligents per a viatgers a Instow, i ofereix una estada relaxant i sense molèsties.


IB3 | SAMOSES DE CARN MIXTA AMB SALSA DE SOFREGIT\nSAMOSES DE CARN MIXTA AMB SALSA DE SOFREGIT\n150 g de carn capolada mesclada\nPer a la salsa de sofregit:\n200 g de tomàtigues\n100 g de cebes tendres\nPelau i tallau les patates. Torrau el comí i reservau-lo, en aquesta mateixa paella, daurau la carn capolada. Posau les patates amb un poc d’oli de gira-sol i posau-hi els pèsols, afegiu-hi un poc d’aigua per coure-les. Posau el comí, el garam masala i l’all en un morter. Deixau-ho coure 15 minuts. Posau-hi la carn capolada i deixau-ho coure 10 minuts més. Rectificau-ho de sal i pebre.\nPastau els ingredients fins a obtenir-ne una massa homogènia. Deixau-la a la gelera a reposar fins que perdi el nervi. Feis-ne bolles i estirau-les a la taula. Tallau-les per la meitat i feis-ne cons. Farciu-los amb dues cullerades de l’aguiat de patates i carn . Tancau-los i fregiu-los .\nFeis un sofregit amb els ingredients i llavors posau-hi els pebres de cirereta. Per acabar, la mel i el vinagre. Triturau-ho i feis una salsa fina.


Campdevànol preveu el final de les obres de l'escola per a finals d'any - Diari de Girona\nCampdevànol preveu el final de les obres de l'escola per a finals d'any\nEn una part vertical de l'edifici hi haurà l'educació infantil, a l'horitzontal la primària i en l'altra el gimnàs\nL'alcalde de Campdevànol, Joan Manso (PDeCAT), ha previst el final de les obres de la nova escola per a finals de l'any actual o per a l'inici del vinent.\nManso ha donat per fetes amb plenes garanties les obres de descontaminació del subsòl. Uns mesos després de l'inici, les obres de construcció de l'escola van haver de ser aturades pel fet de trobar restes de fuel en el subsòl. Llavors es preveia que les obres duressin 14 mesos i que el centre pogués entrar en servei el curs 2016-17.\nA partir de la descoberta de la contaminació, l'Ajuntament va estudiar fins a 5 terrenys alternatius i al final va optar per descontaminar els terrenys inicials.\nPel juliol del 2017, l'Ajuntament va donar per descontaminats els terrenys i van tornar pujar l'escola.\nAra, l'Ajuntament ja dóna detalls de la distribució final de l'escola. L'arquitecta municipal, Cristina Ramisa, ha explicat que «L'edifici de forma volumètrica té la forma d'una lletra u. En una part vertical hi haurà les aules d'educació infantil, a l'horitzontal les de primària i de secundària, i a l'altra part vertical el gimnàs.\nTambé ha explicat que serà una escola que farà servir les energies sostenibles. Hi haurà una caldera de biomassa, instal·lacions de climatització i lluminàries led.\nL'escola dels terrenys de can Ribalaigua és una demanda de dècades. Va costar esforços als ajuntaments del PSC del 2007 al 2011 i es va consolidar com una realitat en els inicis dels mandats de Joan Manso. Van poder començar-se el 2015, però va tenir lloc l'episodi de la contaminació del subsòl. Això no obstant, ara els treballs marxen sense impediments.


clàssics de cinema: LA MUERTE EN ESTE JARDÍN\nAmb el nom de "Shark" no et pots estar cap altre tipus de persona..\n17 de març de 2014 a les 1:12\nNo coneixia aquesta pel.licula de Buñuel encara que m´agraden les de buscadors d´esmeraldes a la selva desde que vaig veure "Fuego verde" amb Stewart Granger. És curiós el nom de Djin de la Signoret que significa "Dimoni" en arab.\nLa biblia plena de formigues és un "guiño" a "Le chien andalou"?\npons007: Està clar.\nBorgo: Doncs no he vist "Fuego verde" i tampoc no coneixia el significat del nom de la senyora Signoret; gràcies per l'aportació. La bíblia plena de formigues recorda sens dubte "Le chien andalou"; i el capellà que creu fer el bé i tot ho enreda pot ser un precedent de "Nazarín" en versió colonial. També hi ha un pla en què les formigues vermelles devoren una serp.\n20 de març de 2014 a les 12:32


Activitats de doctorat - Departament d'Arquitectura de Computadors i Sistemes Operatius - UAB Barcelona\nUn cop el doctorand és admès al programa de doctorat, ha de formalitzar una matrícula cada curs acadèmic (incloent-hi el curs de dipòsit de la tesi doctoral), a fi que consti com a doctorand. Per continuar en el programa el doctorant haurà de passar una avaluació oral, davant d'un tribunal, que s’anomena seguiment. El tribunal avaluarà la formació i avanços realizats pel doctorant durant el curs i el progrés de l’elaboració de la tesi doctoral.\nÉs per aquesta raó que el coordinador del programa de doctorat del departament farà pública a l'inici de cada curs acadèmic una convocatòria de seguiment, en què planifica la data i el tribunal format per tres doctors del departament que avaluarà el progrés del pla de recerca del doctorand, el desenvolupament del seu document d’activitats i publicacions.\nAquest informe s'ha de lliurar al tribunal i haurà de constar amb la signatura (a més de la del doctorant) del director de la tesis.\nEn casos excepcionals (estades de recerca), la Comissió de Doctorat, pot autoritzar substituir la presentació oral i presencial del seguiment anual per un altre format.\nSi supera el seguiment en aquesta convocatòria de març, el doctorand ha de matricular-se del seguiment corresponent en el mateix curs acadèmic. Tanmateix, si la nova avaluació és negativa, el doctorand causa baixa definitiva en el programa de doctorat.\nLa presentació oral de l'estudiant durarà com a màxim 20 minuts més el temps que els membres de la Tribunal de Seguiment dediquin a les preguntes.\nEl format de l'informe es pot trobar a l'enllaç la dreta "Indicacions del seguiment del Progrés del Doctorant".\nSeguiment Doctorat Indicacions del seguiment del Progrés del Doctorant


Apartment in Malcesine/Gardasee 22031 Verona Itàlia - Ofertes d'hotels amb els MILLORS DESCOMPTES EN LÍNIA\nPer als viatgers què vulguin captar les imatges i els sons de Malcesine, Apartment Malcesine 2 és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Apartment Malcesine 2 asseguren una estada plaentera als seus clients. Aquest hotel ofereix nombroses instal.lacions en el lloc per satisfer el més exigent dels clients.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb plat de dutxa, forn microones, nevera a cada habitació. A més, l'oci que l'hotel ofereix assegurarà que tengui molt a fer durant el dia. Si buscau un allotjament còmode i adequat a Malcesine, faci de Apartment Malcesine 2 la vostra llar.


CIU i ERC es presenten a les eleccions municipals de Les Preses, amb Pere Vila i Roser de Palol com a caps de llista respectivament - Olot TelevisióOlot Televisió\nCIU i ERC es presenten a les eleccions municipals de Les Preses, amb Pere Vila i Roser de Palol com a caps de llista respectivament\nÚltima actualització 15 maig 2015\nEls dos partits es mostren favorables i estenen la mà al procés sobiranista, que arribarà al seu moment clau al 27 de setembre. Vila es presenta a la reelecció després de quatre anys com a alcalde i ERC es presenta amb un equip nou i amb Roser de Palol al capdavant.\nEl 1.800 habitants de Les Preses votaran aquest proper 24 de maig per escollir el seu alcalde o alcaldessa amb dos possibles opcions sobre la taula.\nEsquerra Republicana de Catalunya, amb Roser de Palol com a cap de llista, es presenta amb un equip totalment nou i format en els darrers quatre anys. ERC vol que Les Preses sigui un dels pobles que doni suport al procés sobiranista que arribarà al moment clau el 27 de setembre. A més, Roser de Palol i el seu equip apostarien per canviar la manera de governar al municipi presenc a partir de les properes eleccions.\nDesprés de sis legislatures liderades per PSC, l’any 2011 Pere Vila, de Convergència i Unió, va ser nomenat alcalde per majoria i en els propers comicis es presenta a la reelecció amb tres punts fonamentals com a eixos del seu programa electoral.\nVila aposta també per donar suport, assegura, al president Mas en tot el procés i, d’aquesta manera, les dues llistes que es presenten a les eleccions per Les Preses es mostren favorables a la creació d’un nou país.\nEl 24 de maig veurem si els presencs i les presenques decideixen continuar amb Convergència i Unió i amb Pere Vila com a alcalde o opten pel canvi amb ERC i Roser de Palol.


Gestió de baixes, altes i comunicats mèdics de confirmació — Serveis TIC — UPC. Universitat Politècnica de Catalunya\nGestió de baixes, altes i comunicats mèdics de confirmació\nSou a: Inici / Comunicacions baixes mèdiques (Seg. Social) / Documentació / Manual del gestor / Gestió de baixes, altes i comunicats mèdics de confirmació\nCom es gestiones les baixes, altes i comunicats mèdics de confirmació del personal assignat a les unitats gestionades\nUna vegada heu triat el bloc Gestió de comunicacions d'incapacitat temporal, es presenta una finestra des d'on es poden fer les següents operacions pel personal assignat a les unitats gestionades per l'usuari connectat:\nL’àrea de selecció permet seleccionar entre les persones assignades a les unitats que gestiona l'usuari connectat. Està formada pels següents camps:\nNom: Nom de la persona a cercar.\nPrimer cognom: Primer cognom de la persona a cercar.\nSegon cognom: Segon cognom de la persona a cercar.\nTots els camps de cerca són opcionals.\nPer fer efectiva la selecció cal prémer al botó "Cerca". En cas de voler inicialitzar els selectors, deixant sense efecte el filtre sobre la llista de persones gestionades, cal prémer el botó "Inicialitza".\nLa llista de persones gestionades és una taula de selecció on apareixen les persones cercades de qui l'usuari connectat és gestor. Per defecte, si no s’ha realitzat cap cerca, apareixen totes les persones de qui l’usuari connectat és gestor. Consta dels següents camps:\nPernr: Nombre d’identificació de la persona a gestionar.\nPrimer cognom: Primer cognom de la persona a gestionar.\nSegon cognom: Segon cognom de la persona a gestionar.\nNom: Nom de la persona a gestionar.\nAquesta taula de persones es pot ordenar de forma ascendent o descendent clicant sobre el títol de les diferents columnes, i està paginada. Això és extensible a la resta de finestres de l’aplicació.\nEs poden veure més persones navegant pel menú inferior de paginació mostrat a continuació:\nEs poden gestionar les baixes, altes i comunicats mèdics de confirmació relatius a una persona determinada. Aquesta acció es realitza clicant sobre la fila de la persona de la qual volem realitzar alguna gestió. Per defecte, a la pantalla apareixen les baixes, altes i comunicats mèdics corresponents a la persona de la primera fila de la taula de persones gestionades.\nLa llista de baixes/altes s'ordena per data de la baixa decreixent, i està paginada.


AMPLIEM TERMINI - Preinscripcions Obertes Itinerari Formatiu Pilot "Automotive Digital Future" | Clúster de la Indústria d'Automoció de Catalunya\nAMPLIEM TERMINI - Preinscripcions Obertes Itinerari Formatiu Pilot "Automotive Digital Future"\nAMPLIEM TERMINI DE PREINSCRIPCIÓ - 4 DE JUNY\nA demanda dels socis, hem ampliat el termini de preinscripció fins divendres 4 de juny. Si estàs interessat/da en participar-hi o inscriure a personal de la teva organització, participa en la sessió informativa del proper dijous 13 de maig a les 16:00h.\nRegistra't al següent enllaç per assistir a la informativa de dijous 13 de maig a les 16:00h:\nA la vostra empresa treballeu en àmbits tècnics o de producció en el sector de l’automoció? Preinscriu-te i reserva places per la teva empresa a l'itinerari formatiu pilot, promogut i subvencionat pel Consorci de F.P. d’Automoció, dirigit a tècnics i operaris de les empreses sòcies del CIAC: Automotive Digital Future, tendències disruptives del sector d'automoció.\nPer a més informació i preinscripcions accedeix al següent enllaç:\nEl Centre Tecnològic Eurecat - Eurecat Academy, el Consorci de Fromació Professional d'Automoció i el Clúster de la Indústria de l'Automoció de Catalunya us presentem un itinerari de perfils professionals: Automotive Digital Future, tendències disruptives del sector d'automoció.\nUn itinerari formatiu que es desenvolupa amb una metodologia online tutoritzada, i està dissenyat per fomentar la transformació competencial i actitudinal dels alumnes, a través de coneixement tecnològic pioner, d'activitats transversals, sessions tecnològiques síncrones, sessions pràctiques i un seguiment de tot el procés d'aprenentatge.\nAquest itinerari té una durada de 31 setmanes, amb una dedicació aproximada per alumne de 6 hores setmanals. La modalitat és Blended Online (Autoformació Tutoritzada i Sessions Síncrones Online).\nS’organitza en 6 Mòduls Formatius i Activitats Complementàries:\nTecnologia, talent i transformació a l'era digital\nIntel·ligència Artificial i tecnologia de dades\nTendències de producte i servei.\nSistemes intel·ligents per a la manufactura\nNous models de mobilitat elèctrica i sostenibilitat\nEstàs interessat/da en participar o que hi participin persones de la teva organització? Preinscriu-te i reserva places per la teva empresa.\nLa indústria està en un procés de canvi de paradigma i precisament aquest projecte aborda aquesta transformació i adaptació en clau de capital humà.\nNo dubteu en contactar-nos per qualsevol dubte.


‘Ferran Bel, l’independentista radical’, per Andreu Curto Baiges | Casal Popular Panxampla\n← Quant ens costa la família real espanyola…\nExposició d’il·lustracions de la Directa, a Tortosa del 2 al 16 de març →\nPosted on 21 febrer 2012 | Deixa un comentari\nPublicat a La Marfanta\nÚltimament hem vist com l’alcalde de Tortosa Ferran Bel està participant d’associacions i actes independentistes, degut al seu càrrec de vicepresident de l’Associació de Municipis per la Independència.\nEstaria bé que fem una repassada a algunes de les actuacions més destacades d’este independentista radical.\nAl segon any d’arribar a l’alcaldia, va organitzar una rebuda oficial a l’Ajuntament de Tortosa al príncep Felip de Borbó i a la princesa Letízia Ortiz, amb signatura al Llibre d’Honor de la ciutat inclosa. Suposo que la rebuda oficial era per explicar-los als Borbons la voluntat que té el poble català d’alliberar-se del Regne d’Espanya.\nUna altra mostra del seu alt nivell de compromís amb la independència, la trobem en les multes que va posar a sis jóvens de Tortosa per repintar un mural independentista que havia estat embrutat amb símbols nazis i espanyolistes.\nNo podem passar per alt la defensa aferrissada que ha fet del monument d’exaltació feixista que hi ha al mig del riu Ebre, un monument inaugurat pel mateix Francisco Franco. Per prendre està decisió, l’alcalde Ferran Bel segurament va inspirar-se en la llegenda de les vagues a la japonesa, aquelles en les quals els treballadors i treballadores, en lloc de no anar a treballar, treballen el doble d’hores com a mesura de pressió. Faltarà veure si, seguint amb la seua línia, també restaura, repinta i il·lumina el monument, tal com demana la Falange.\nCom a mostra de suport a les entitats i col·lectius independentistes de la nostra ciutat, des de l’Ajuntament de Tortosa s’han posat mil i una traves en l’organització d’actes com la Marxa de Torxes de l’11 de setembre o el Correllengua.\nPodríem dir, en conclusió, que es tracta d’un patriota, d’aquells que diuen “de pedra picada”, a l’alçada de Francesc Macià, Joan Fuster o Lluís Maria Xirinacs.\nJo ho tinc clar, Ferran Bel ens guiarà cap a la independència!\nés membre de Maulets Terres de l’Ebre\nAquesta entrada s'ha publicat en Opinió i etiquetada amb Caciquisme. Afegiu a les adreces d'interès l'enllaç permanent.


Recuperem la credibilitat? – albert castellanos\nRecuperem la credibilitat?\n25/07/2010 a Política\nAquests últims dies he escoltat diverses lectures sobre la manifestació del 10 de juliol. És interessant veure l’article de Toni Solé a LA VANGUARDIA d’avui, o l’article de Manel Castells al mateix diari, o el post del company Àlex López Borrull fent una reflexió serena del moment actual. Aquestes lectures, més o menys detalladament, analitzen la dificultat del sistema de partits actuals per a recollir la creixent sensibilitat independentista i generar confiança a bona part de la població catalana que ‘vol alguna cosa més’.\nSeria un error majúscul creure’ns que el ‘voler alguna cosa més’ és fer una proposta programàtica monotemàtica de referèndum per a l’autodeterminació o proclamació unilateral d’independència. ‘Alguna cosa més’ també és una altra manera de fer política que les propostes pretesament unitàries que s’han fet els últims dies, al meu entendre, no recullen ni de bon tros.\nCrec que no és possible fer cap proposta unitària ni il·lusionadora si no es comença a fer política d’una altra manera. I, en línies generals, la confiança de la gent amb els partits està notablement tocada. Costa molt poc de perdre i molt de recuperar. I voler generar il·lusió sense una base de confiança és poc més que fer foc un d’encenalls: flama viva que triga molt poc a apagar-se.\nAmb tota la modèstia del món, he mirat de recollir alguns punts que penso que convindria seguir si volem situar la política catalana als nivells de credibilitat que li correspon. Sabent que no és fàcil, com així ho saben totes les persones conscients què poc a menys sabem què es cou pels back-stage de les rode de premsa. Però no val la pena?\n1. No tractar a l’electorat com a un grup d’imbècils. Sovint des dels comités de campanya i des de les cuines de les iniciatives polítiques ‘civils’ sembla que es pensi que la gent no té memòria, no sap d’on ve cadascú ni quins són els seus condicionants. Cada declaració que es fa en aquest sentit és un insult als teus votants, que va innundant el pou de la desafecció gota a gota.\n2. Menys enquesta i més proposta política. Tots volem sentir propostes polítiques i no tenir la sensació que ens ‘tunegen’ propostes perquè ara ‘la majoria vol això’. Siguem valents i arrisquem-nos una mica a dir el que es vol sense que necessàriament sigui popular.\n3. Horitzons més llargs. Un bon company va dir l’altre dia que als partits els traeix el càlcul electoral. I hi estic completament d’acord. El càlcul electoral ens porta al curttermini tacticista i ens fa oblidar de parlar més enllà de 4 mesos…d’això en som conscients tots, fins i tot els qui no militen ni simpatitzen amb cap partit. Tampoc són imbècils en aquest sentit…\n4. Buscar complicitats i no vots. I és que amb les pròximes eleccions no s’acaba res, sinó que s’obre una nova etapa a la política catalana. Tothom vol sortir-hi ben situat, però encara ho estarà més qui sigui capaç de generar confiances cap a un nou projecte que avanci amb credibilitat cap a la independència. I potser això no es traduirà en un èxit electoral la propera tardor…\n5. Full de ruta vs la lluna en un cove. Ningú pot portar la lluna en un cove. No som prou grandets ja per a no creure’ns propostes mesiàniques? Creure’s el contrari és com aquell qui té ganes d’enamorar-se i ho acaba fent amb la persona equivocada. Perquè no fem un projecte que, sobretot, sigui creïble encara que potser no ens digui sempre el que volem o tenim ganes d’escoltar?\n15/08/2008 ZP: llop amb pell d’ovella mai no porta esquella\tRead More\n02/02/2013 Anem per feina, construïm un nou pais!\tRead More\n28/08/2012 Fons de ‘Liquidació’ Autonòmica\tRead More


Recuperen productes d'higiene personal valorats en 1.000 euros - Diari digital de Ràdio Platja d'Aro\nLa Policia Local va detenir en els lladres aquest dimecres\nLa Policia Local de Castell-Platja d’Aro ha comunicat, a través del seu compte de Twitter, que aquest dimecres al vespre va detenir a 3 furtadors per un furt valorat en 1011 euros en productes d’higiene personal.\nEls lladres són carteristes especialitzats amb multitud d’antecedents, segons ha informat el mateix cos policial.\nPolicia Local patrullant per Platja d’Aro\nAl llarg d’aquest estiu, el cos de la Policia Local ha fet diverses actuacions per a perseguir les bandes organitzades que durant la temporada alta actuen a casa nostra i prevenir els furts a turistes, establiments i els veïns del municipi.\nEn el mes de juliol van passar en qualitat d’investigats un grup organitzat en furts a supermercats i es va detenir una dona que pertanyia a un grup especialitzat en la sostracció de rellotges de gamma alta, que pretenia robar un Rolex a un home a S’Agaró fent servir el conegut mètode de l’abraçada.\nFa pocs dies, la Policia Local va haver d’organitzar un dispositiu especial per enxampar a una banda que robava a banyistes i comerços o va detenir 3 lladres que robaven mòbils a turistes.\nAquest estiu s’ha intensificat la vigilància a grups organitzats per part del cos policial platjarenc. Des de la Policia Local recomanen no deixar objectes de valors a la vista i no perdre de vista els objectes personals per evitar-nos disgustos.\nPrevious Previous post: Últimes hores per apuntar-se a la Travessia Nedant i Cursa Nocturna\nNext Next post: 36.000 visitants en el Mercat Medieval de Castell d’Aro


Informes — FundiPau\nAquí teniu en format pdf els informes que hem editat en els darrers temps a FundiPau.\nEn la majoria dels casos, es poden adquirir les versions en paper al local de FundiPau, o bé a través de la nostra botiga on-line.\nIndústria militar, comerç d’armes, despesa militar i armes nuclears\nInforme de FundiPau que recull les anàlisis i dades del SIPRI sobre armaments, desarmament i seguretat internacional del 2019.\nIndustria militar, comercio de armas, gasto militar y armas nucleares\nInforme de FundiPau que incluye los análisis y datos del SIPRI sobre armamentos, desarme y seguridad internacional de 2019.\nArmes nuclears. Campanya ICAN, tractat de prohibició, Premi Nobel de la Pau 2017\nInforme de la Campanya Internacional per a l’Abolició de les Armes Nuclears (ICAN) sobre el procés que ha portat al tractat de prohibició i el reconeixement amb el Premi Nobel de la Pau. Traduït i adaptat per FundiPau.\nArmas nucleares. Campaña ICAN, tratado de prohibición, Premio Nobel de la Paz 2017\nInforme de la Campaña Internacional para la Abolición de las Armas Nucleares (ICAN) sobre el proceso que ha llevado al tratado de prohibición y el reconocimiento con el Premio Nobel de la Paz. Traducido y adaptado por FundiPau.\nNova publicació de la Campanya Internacional per a l’Abolició de les Armes Nuclears (ICAN), traduïda per FundiPau. Posa de manifest les greus i irreversibles conseqüències humanitàries i ecològiques que suposaria l’explosió d’una sola arma nuclear.I n’hi ha 17.000 d’actives al planeta.\nDocument que recull diversos materials de la Campanya Internacional per a l’Abolició de les Armes Nuclears (ICAN). Una primera part situa el problema i una segona ofereix un recull de valoracions al voltant de la celebració de la conferència de revisió del TNP que es va celebrar el mes de maig de 2010 a la ciutat de Nova York. També tenim la versió en castellà.\nCoincidint amb les mobilitzacions que es van dur del 29 de maig al 4 de juny de 2009, FundiPau va publicar l’informe ‘El Procés d’Oslo. La campanya internacional per a la prohibició de les bombes de dispersió’. Aquest informe, redactat per l’investigador Javier Alcalde, detalla els antecedents i el procés que en poc més de dos anys ha portat a l’aprovació d’un tractat internacional que prohibeix les bombes de dispersió.\nFundiPau va publicar aquest informe de IANSA amb motiu de la celebració de la tercera Reunió Bianual d’Estats per a la implementació del Programa d’acció de les Nacions Unides sobre les armes lleugeres a Nova York del 14 al 18 de juliol de 2008.\nLes peces perdudes\nDocument que recull un resum amb les recomanacions més importants del document Missing pieces, una guia per reduir la violència armada a través de l’acció parlamentària. Publicat el juny de 2008.\nEn el marc de la Setmana Mundial d’Acció contra la Violència Armada al juny de 2007, FundiPau va publicar la traducció en català de l’informe ‘Supervivents. Testimoni de dones afectades per la violència armada’, on setze dones d’arreu del món ofereixen la seva experiència sobre els efectes devastadors de les armes lleugeres.\n2006: l’any per controlar la crisi de les armes\nVersió catalana de l’informe editat per IANSA l’any 2006 sobre la proliferació de les armes lleugeres.


“Viu sa Serra”, al Quiosc de PalmaActiva - PalmaActiva\n“Viu sa Serra”, al Quiosc de PalmaActiva\nPosted on 15 December, 2020 by Redacció PalmaActiva\nDurant dues setmanes, el Quiosc ajuda a promocionar aquest projecte de la emprenedora Arantxa Gállego\nEl Quiosc de PalmaActiva està promocionant aquests dies l’empresa “Viu sa Serra”, de l’emprenedora Arantxa Gállego. El Quiosc de PalmaActiva, ubicat a la plaça de l’Olivar, és un espai on les empreses, persones emprenedores i entitats poden exposar i testar temporalment els seus productes i serveis.\nGállego explica que “Viu sa Serra” és un projecte emprenedor nascut en plena Serra de Tramuntana, a Esporles. Gállego, dissenyadora gràfica, detalla: “Sempre he treballat per encàrrec, i em feia il·lusió dissenyar un producte propi per amollar les mil idees que em bullen dins el cap…”. Per començar, ha produït una agenda dissenyada i impresa a Mallorca i feta amb paper de fonts responsables.\nEl regidor de Promoció Econòmica i Ocupació, Rodrigo Romero, ha visitat avui Gállego per conèixer el seu projecte i com està essent la seva estada al Quiosc. Romero s’ha mostrat satisfet de què amb totes les mesures de seguretat per fer front a la COVID-19, el Quiosc pugui ser emprat per donar a conèixer projectes emprenedors.\nMés informació: https://www.viusaserra.com/\nPosted in Comerç, Empresa, NotíciaTagged emprenedoria, palma, Quiosc, Quiosco


Alguns trucs per al vostre iPad - Consells Tècnics | Octubre 2020\nEl teu iPad està vivint una vida secreta. Probablement coneixeu molts consells i trucs que heu recollit només per utilitzar la tauleta, però hi ha opcions i funcions menys conegudes. Només heu de saber on mirar i quina configuració heu de tocar.\nPodeu canviar l’aspecte de la pantalla i descobrir les profunditats ocultes del vostre teclat. Algunes d’aquestes opcions s’amaguen a la vostra configuració, mentre que d’altres a les quals podeu accedir mitjançant dreceres fàcils. Es tracta de descobrir les formes secretes del vostre iPad.\nConsulteu aquests cinc trucs ocults que faran que el vostre iPad sigui més divertit i productiu. Des dels consells del teclat fins a un mode fosc furtiu, us hem cobert.\nBloquejar l’orientació de la pantalla\nUna pantalla rotativa pot ser una molèstia si es mou molt per l'iPad o si prefereix mantenir la pantalla orientada en una direcció. Per bloquejar-lo, obriu el Centre de control fent lliscar el botó cap avall des de la part superior dreta de la pantalla. Busqueu la icona amb un pany i una fletxa al seu voltant. Toqueu això per bloquejar la pantalla al seu lloc.\nla graduació sempre escolta\nSi teniu un iPad més antic, és possible que tingueu un interruptor físic situat al costat de la tauleta. Premeu aquest commutador cap al costat per bloquejar l'orientació de la pantalla.\nDividiu el teclat\nEscrivint un iPad és molt diferent de l’ús d’un teclat habitual, però els que escriuen els polzers poden recórrer a la funció de teclat dividit de la tauleta per obtenir una experiència més còmoda. Primer, dirigiu-vos a Configuració, toqueu General i, després, el teclat. Assegureu-vos que l’opció Teclat dividit està activada.\nObriu una aplicació i puntegeu en un camp de text perquè aparegui el teclat. Toqueu i manteniu premut la icona del teclat a la part inferior dreta, i arrossegueu el dit cap amunt per seleccionar l'opció de dividir. El vostre teclat es desglossarà a banda i banda per poder contenir la tauleta i el tipus amb els polzes. Per combinar-ho de ple, toqueu els dos costats i tireu-los junts. També podeu mantenir premuda la mateixa icona del teclat i lliscar cap amunt per triar 'dock' per tornar a posar el teclat a la part inferior de la pantalla.\nHi ha una opció excepcional: l’opció de teclat dividit no està disponible per a professionals de l’iPad de 12,9 polzades o 11 polzades.\nFunciona iTunes? A continuació, us detallem com solucionar alguns problemes habituals d’iTunes.\nnetflix no es reproduirà automàticament\nUtilitzeu els tocs de tecla\nAquí hi ha un altre truc del teclat que Apple va presentar amb iOS 11. Mireu de prop el vostre teclat de l’iPad. Les lletres i els números habituals són fàcils de veure com de costum, però les tecles també tenen un número o símbol de color gris.\nAprofitem la tecla 'S'. També hi ha un hashtag o símbol de lliura gris. Si toqueu aquesta tecla, obtindreu un 'S.' Per obtenir un '#' en lloc, toqueu-lo i, després, llisqueu la punta dels dits una mica cap avall. Aquests flicks clau us poden ajudar a escriure més ràpidament i accedir a números i símbols habituals ràpidament sense haver de canviar a una altra vista del teclat.\nFes-te fosc amb Smart Invert\nLa pantalla de l'iPad té un aspecte molt familiar i amb molts colors clars. Podeu fer-se fosc obrint Paràmetres, toqueu Accessibilitat i, a continuació, escollint Allotjaments de pantalla. A continuació, toqueu Invert Colors. Smart Invert és una elecció intel·ligent aquí.\nCom diu Apple, 'Smart Invert Colors inverteix els colors de la pantalla, excepte imatges, suports i algunes aplicacions que utilitzen estils de color fosc'.\nSi bé aquesta funció està dissenyada per ajudar les persones que puguin tenir reptes visuals, alguns usuaris simplement prefereixen tenir un aspecte més fosc. Tingueu en compte que això desactivarà la funció Shift Night i pot alterar radicalment l'aspecte d'algunes aplicacions. Notes és un bon exemple del diferent aspecte que pot tenir una aplicació després d’aplicar Smart Invert.\nHaureu llegit el vostre iPad\nEl vostre iPad pot actuar com a narrador quan ho desitgeu. Dirigiu-vos a Configuració, toqueu General i trieu Accessibilitat. Toqueu Speech i, a continuació, activeu Selecció de veu i Speak Screen. El primer afegirà un botó Parlar a les vostres opcions quan seleccioneu text. La segona activarà el vostre iPad per llegir el contingut de la pantalla quan feu lliscar el dit cap avall amb dos dits de la part superior.\nAbans de sortir d’aquesta pantalla de configuració, tingueu en compte el botó lliscant Velocitat de parla. Això permet ajustar la velocitat o la velocitat de la veu. La funció de parla no sempre és perfecta, però és útil quan voleu escoltar un article o un correu electrònic mantenint els ulls en alguna cosa més.\nBonificació: utilitzeu el vostre iPad com a escàner de documents\nL’aplicació Notes d’Apple funciona ara com a escàner de documents integrat, de manera que podeu digitalitzar papers importants o documents d’impostos o conservar cartes escrites a mà o les obres d’art del vostre fill. Consulteu la nostra guia Komando per utilitzar el dispositiu Apple com a escàner de documents.\nAquest virus pot robar les dades desades al navegador\nLes millors maneres de veure els vostres canals de televisió premium preferits a bon preu\n5 grans usos per al vostre vell telèfon intel·ligent\nPotenciau la connexió Wi-Fi amb aquest truc senzill que no serà el que no obrirà el banc\nObtingueu celebritats per enviar-vos salutacions\nEsbrineu quins canals premium arribaran a Roku\nNetegeu el passat de Facebook amb aquesta eina gratuïta\nEviteu aquests discos durs, és probable que fallin


Una nau nodrissa a Barcelona\nFa un any que es passeja per la ciutat un esquadró de Visitants de 'V', aquella sèrie vuitantera de llangardaixos extraterrestres que menjaven rates. Tenen més de 30 uniformes originals\nBarcelona - Dilluns, 05/02/2018 | Actualitzat el 07/02/2018 a les 10:34 CET\n«¿Vols una rata?», et pregunten amb un deix rutinari. Fas que sí amb devoció infantil. Per a qualsevol que hagi passat per EGB, això sona a menjar vintage, com si t’acabessin d’oferir Peta Zetas o un Flash. Agafes la rata per la cua i instintivament l’aixeques sobre la boca a l’estil calçot. Així és com van aprendre a menjar ratolins tots els nens dels 80. «Menjar per a Visitants», es venia als quioscos a 10 pessetes.\nHan passat més de 30 anys, i allà segueixen els Visitants de V, com si envellissin al ritme de Jordi Hurtado. Avui se’n poden comptar cinc: amb uniformes vermells, pistoles làser i aquelles enormes ulleres de sol que tant tapen ulleres com ulls de rèptil. Ja fa un any que tenen un esquadró a Barcelona. Divendres passat van instal·lar la seva nau nodrissa al Saló del Cine i les Sèries, a l’Hospitalet. Just es complien 33 anys del primer dissabte que es va emetre la sèrie a Espanya.\nUna de les pitjors malvades de la tele\nPer si llegeix això algun mil·lennista: V és la sèrie per la quals els seus pares ara es miren amb nostàlgia qualsevol llangardaix. Només se’n van emetre 25 capítols (entre la sèrie i dues minisèries), però van tenir més repercussió que tots els de Cuéntame cómo pasó junts. D’aquí va sortir una de «les malvades més perverses de la tele», això diuen encara els rànquings d’internet: la llangardaixa Diana, el terror de les rates. Va traumatitzar tota una generació a l’empassar-se un conillet d’Índies viu sense despentinar-se el cardat. Una altra paradoxa dels 80: Willy, el llangardaix bo de la sèrie (Robert Englund), en aquella època feia també de Freddy Krueger.\nEn resum: arriben a la Terra 50 naus amb uns extraterrestres tan amigables com Bertín Osborne. A tothom li va semblar normal que tinguessin un logo tipus esvàstica nazi. Fins que el periodista guaperes –Mike Donovan– descobreix (atenció, espòiler) que si rasques una mica són llangardaixos i que els agrada ficar els humans en neveres. És una trama molt actual. Hi ha enquestes que calculen que més de 12 milions de persones creuen que bona part dels dirigents mundials són reptilians. Incloent-hi Albert Rivera, («és un llangardaix de V», segons el títol del llibre de Carlos Delgado).\n«La sèrie va marcar una època i volem que no s’oblidi», es justifica el Sergi amb una pistola làser a la mà. «La vèiem en família –afegeix el Xavi, amb rifle i casc alienígenes–. És nostàlgica». Sergi Penin i Xavi Lupiáñez són amics del col·legi i exaddictes a Teleindiscreta. Van veure la sèrie amb 11 i 12 anys. Jugaven a V al pati. Al retrobar-se, van reprendre la seva afició pels llangardaixos extraterrestres. L’any passat, el hobby va passar a ser associació. Van estrenar estand al saló de les sèries i els va contactar la nau mare dels EUA per convidar-los a l’associació mundial. Hi ha 50 naus nodrissa pel món (no volants), el mateix nombre que a la sèrie. «I estan en contacte amb els actors», explica Xavi.\nMiguel Aguilera té en un armari més de 30 uniformes originals de 'V', rifles, ninots, fins i tot la clau d'autodestrucció de la nau nodrissa\nFa un any que són oficialment la nau nodrissa espanyola. Esp-V Mothership: Barcelona Squad. Aquí no hi ha ningú de la Resistència. «Els bons no molen», riuen. Són només sis Visitants, però tenen uniformes i armes per a una invasió. Com l’uniforme original que portava Martin, un dels tinents llangardaixos, la túnica de lluita de Mike Donovan, dos rifles i una espasa amb certificat d’autenticitat, ninots per desemmascarar, fins i tot la clau d’autodestrucció de la nau nodrissa, si arriba el cas. També hi ha objectes d’una versió de V del 2009, tot i que els Visitants barcelonins en reneguen.\n«Reunir tot això no és fàcil», sbufega Miguel Aguilera. Aquesta és la seva primera exposició. Encara té més coses a casa: més de trenta uniformes originals i gairebé una desena de rèpliques d’armes làser. El seu primer rifle alienígena li va costar 850 euros. «És una de les col·leccions més importants d’Europa», assegura Sergi.\nShirka, amb el típic aperitiu dels Visitants de V. / ELISENDA PONS\nShirka ja posa sense manies amb la falsa rata alçada. És l’única dona de l’esquadró. Té la mateixa graduació que Diana, compte. Tres ratlles a l’uniforme = comandant. «Però Diana manava més que el comandant suprem», esbufega la resta. ¿Què els diu la gent? «Que la sèrie els va marcar, que no l’obliden».\nAcabes marxant amb una pistola làser retallable i una careta de llangardaix. ¿També tenen llengua bífida? «Depèn dels cubates que portem a sobre», riuen.\nTemes: Sèries Barcelonejant


Un recorregut per la Barcelona de Rovira Beleta | Barcelona Cultura\nUn recorregut per la Barcelona de Rovira Beleta\nL'exposició "Rovira Beleta. Més enllà de Los Tarantos" es pot veure gratuïtament fins al proper 31 de març a la Filmoteca de Catalunya\nUna de les característiques essencials del cinema de Francisco Rovira Beleta és que va utilitzar molts espais de Barcelona com a decorats naturals dels seus films. Quan s'esmenta al cineasta barceloní (1912-1999), la referència immediata i evident és Los Tarantos, el drama gitano amb tocs de Shakespeare protagonitzat per Carmen Amaya i situat al Somorrostro barceloní a inicis del 1962. El retrat d'aquella Barcelona que va encimbellar el director a través d'un film tan icònic és present a l'exposició Rovira Beleta. Més enllà de Los Tarantos, que acompanya el cicle de pel·lícules que la Filmoteca de Catalunya organitza des d'octubre al voltant del cineasta.\nL'exposició, que es pot veure des l'1 d'octubre 2015 fins al 31 de març 2016, parteix del dipòsit familiar, i s'ha dissenyat principalment a partir de fotografies dels seus films i imatges de rodatge, acompanyades de reproduccions de cartells, material documental de alguns films com esbossos, guions, material publicitari i objectes personals del director.\nL'exposició es divideix en quatre àmbits temàtics:\n1. Cronologia, un recorregut sumari per la seva trajectòria vital i professional.\n2. Passió per la professió, que plasma els seus inicis com a treballador a CINESA fins als últims treballs televisius.\n3. La ciutat com a espai cinematogràfic.\n4. El gust de ser retratat.\nRovira Beleta va abordar una gran diversitat de gèneres cinematogràfics, des del cinema negre fins al cinema social, amb una forta influència del neorealisme, passant per un cinema folklòric, i fins i tot trobem pinzellades del musical. Amb aquest recorregut el públic accedeix a la mostra coneixent Los Tarantos i surt coneixent Rovira Beleta.\nL'exposició es pot visitar de dimarts a diumenge, de 16.00 a 21.00 h. L'accés és lliure, però cal recollir l'entrada a taquilla. A més, s'han organitzat diverses activitats complementàries, com visites guiades per a grups dirigides per la comissària de la mostra, Anna Fors, tots els dimecres a les 18.00 h (mínim 10 perspnes. Preu: 2 € / persona) i una visita-taller per escoles organitzada pels Serveis Educatius de la Filmoteca de Catalunya.\nDies: 1 octubre 2015 al 31 març 2016


4,8 km CURSA FESTA MAJOR RODA DE BERÀ\n1.- L'Ajuntament de Roda de Berà, organitza conjuntament amb Fun Sports la I Cursa Popular de la Festa Major 2017, que es celebrarà el proper 26 d'agost del 2017.\n2.- La cursa és oberta a totes les persones sense límit d'edat, sexe o nacionalitat. Els menors de 16 anys hauran de ser inscrits per seus autoritzats o amb una autorització paterna i amb la responsabilitat a carrec dels mateixos.\n3.- La sortida i l'arribada seran al Carrer Esports davant Camp de futbol de Roda de Berà.\n4.- La distancia de la curses son de 4,8km i 8,5km.\nDel 28 de juliol del 2017 fins el dia 20 d'agost de 2017: 10€\nDel 21 d'agost fins el 24 d'agost del 2017: 12€\nDel 28 de juliol del 2017 fins el dia 20 d'agost de 2017: 12€\nDel 20 de Abril fins el 26 de Maig del 2016: 14€\n6.- L'inici de la curses serà a les 08:30h del matí la de 4.800m i la de 8,5km.\nTrofeu al primer atleta absolut Masculí i Femení. Trofeus als 3 primers classificats de cada categoria (Masculí i Femení)\nCategories:SENIOR : 15 a 30 anys.VETERA : 31 a 49 anys.MASTER : 50 anys - endavant\n10.- Les inscripcions per les curses es tancaran el dia 26 de Maig de 2017 a les 16h o quan s'arribi a un total de 200 inscrits. No s'admetran inscripcions el dia de la cursa. L'organització es reserva el dret de fer qualsevol modificació pel correcte desenvolupament de la prova.\n11.- La recollida de dorsals es el dissabte 26 d'agost del 2017 de 16h a 18h davant l'ajuntament de Roda de Berà i el mateix dia de la cursa a partir de les 07:00 hores del mati i fins 30 minuts abans de l'inici : AJUNTAMENT DE RODA DE BERÀ en el punt de sortida de la cursa.\n12.- El temps màxim per realitzar la prova serà de 1h30' la de 8,5km.\n13.- Hi hauràn 2 avituallaments, líquid al km. 3,3 aproximadament, i al km. 6,8 i sòlid i líquid al finalitzar la cursa.\n17.- Desqualificacions: El servei mèdic de la competició, el director tècnic i els jutges àrbitres estaran facultats per desqualificar i retirar durant la prova: A).- Qualsevol atleta que manifesti un mal estat físic. B).-Tot atleta que no realitzi el recorregut complet. C).- L'atleta que doblegui o manipuli la publicitat del dorsal incorrectament. D).- L'atleta que manifesti un comportament no esportiu o es reiteri en protestes davant l'organització.


Escola de Doctorat > Informació acadèmica > Matrícula i seguiment\nSou a:UdG › Escola de Doctorat › Informació acadèmica › Matrícula i seguiment\nCentre d'Informació i Assessorament dels Estudiants (CIAE)\nC/ M. Aurèlia Capmany, 38\nEls estudiants admesos en un programa de doctorat han de formalitzar la matrícula a l’Escola de Doctorat, a través de la web. La matrícula atorga als estudiants el dret a la tutela acadèmica, a la utilització dels recursos disponibles per al desenvolupament del seu treball i a la plenitud de drets previstos per als estudiants de doctorat de la Universitat de Girona en aquesta normativa i en el reglament de l’Escola de Doctorat.\nLa matrícula consisteix a abonar una taxa anual. Aquesta taxa s’abona cada curs fins que es presenta la tesi doctoral. Per tant, en el moment del dipòsit de la tesi la matrícula ha d’estar vigent.\nLa matrícula per a un programa de doctorat sempre es fa a través de la web de l’Escola de Doctorat (clicant el botó d’automatrícula i identificant-vos), tant si sou estudiants de primer –després d’obtenir l’admissió en la preinscripció– com si sou estudiants de segon any o posterior, fins que presenteu la tesi doctoral.\nSi us matriculeu per primera vegada, la identificació s’ha de fer amb el mateix número de DNI, NIE o passaport que hàgiu utilitzat en el moment de la preinscripció i amb la vostra data de naixement. Si ja disposeu d’identitat digital a la UdG, utilitzeu el vostre nom d’usuari i la vostra contrasenya.\nSi gaudiu d’alguna exempció o bonificació, heu d’acreditar-ho a la Secretaria de l’Escola de Doctorat abans de formalitzar la matrícula.\nPer acreditar el dret a altres exempcions o bonificacions en l’import, segons la classe de matrícula, cal aportar:\nBeca concedida: credencial de becari (és obligatori acreditar la condició de becari a la Secretaria de l’Escola de Doctorat abans de formalitzar la matrícula).\nFamília nombrosa: original i fotocòpia del carnet vigent.\nPersones discapacitades, amb un grau mínim del 33 %. Algun dels documents següents: targeta acreditativa de la discapacitat o certificat expedit o validat per l’Institut Català d’Assistència i Serveis Socials; resolució o certificat expedits per l’IMSERSO o per l’òrgan competent de la comunitat autònoma corresponent; resolució de l’IMSERSO reconeixent la condició de pensionista per incapacitat permanent total, absoluta o gran invalidesa, o resolució del Ministeri d’Economia i Hisenda o del Ministeri de Defensa de reconeixement d’una pensió de jubilació o retir per incapacitat permanent per al servei o inutilitat.\nVíctimes de violència de gènere (víctimes i fills/filles). Algun dels documents següents: ordre de protecció vigent; informe del ministeri fiscal que indiqui l’existència d’indicis de violència de gènere, mentre no es dicti ordre de protecció; sentència judicial condemnatòria definitiva o ferma, amb una validesa per tota la durada de la pena de presó imposada al maltractador més la durada de les mesures accessòries de protecció i seguretat imposades a favor de la víctima, o sentència absolutòria no ferma, amb una validesa per tota la durada de les mesures cautelars de protecció i seguretat imposades a favor de la víctima, sempre que la sentència faci referència al manteniment de les dites mesures fins a assolir fermesa. En cas que la bonificació es demani per a un fill caldrà adjuntar al document el llibre de família.\nVíctimes d’actes terroristes (cònjuges i fills/filles): resolució administrativa corresponent i llibre de família, si escau.\nUn cop matriculats, heu d’anar al centre corresponent, segons l’àmbit del programa de doctorat, per poder aconseguir el carnet com a estudiant de doctorat de la Universitat de Girona:\nPrograma de Doctorat en Biologia Molecular, Biomedicina i Salut: a la Facultat de Ciències, a la Facultat de Medicina o a la Facultat d’Infermeria\nPrograma de Doctorat en Ciència i Tecnologia de l'Aigua: a la Facultat de Ciències\nPrograma de Doctorat en Ciències Humanes, del Patrimoni i de la Cultura: a la Facultat de Lletres\nPrograma de Doctorat en Educació: a la Facultat d’Educació i Psicologia\nPrograma de Doctorat en Medi Ambient: a la Facultat de Ciències\nPrograma de Doctorat en Psicologia, Salut i Qualitat de Vida: a la Facultat d’Educació i Psicologia\nPrograma de Doctorat en Química: a la Facultat de Ciències\nPrograma de Doctorat en Tecnologia: a l’Escola Politècnica Superior\nPrograma de Doctorat Interuniversitari en Dret, Economia i Empresa: a la Facultat de Dret o a la Facultat de Ciències Econòmiques i Empresarials\nPrograma de Doctorat Interuniversitari en Turisme: a la Facultat de Turisme\nPrograma de Doctorat Interuniversitari en Arts Visuals i Educació: a la Facultat d’Educació i Psicologia\nPrograma de Doctorat Interuniversitari en Psicologia de l'Educació: a la Facultat d’Educació i Psicologia\nPrograma de Doctorat Interuniversitari en Estudis de Gènere: Cultures, Societats i Polítiques: a la Facultat d’Educació i Psicologia\nPrograma de Doctorat Interuniversitari en Bioinformàtica: a l’Escola Politècnica Superior\nEn el correu d’admissió al programa, al final del missatge, haureu rebut un enllaç per poder-vos generar la identificació digital (usuari i contrasenya) com a estudiant de doctorat per poder accedir als serveis electrònics de la UdG.\nSi encara no en teniu, en el moment de fer-vos el carnet d’estudiant us en poden facilitar una.\nRecordeu que és important tenir la identificació digital per poder fer els tràmits relacionats amb el seguiment i avaluació anual de la tesi doctoral.\nA partir del segon any haureu de fer l’automatrícula (segons el calendari acadèmic de la universitat) per a cada curs fins aquell en què presenteu la tesi doctoral.\nSi us concedeixen una beca de doctorat fora del termini de matrícula establert pel calendari acadèmic de la Universitat de Girona, podreu fer la matrícula corresponent a través de la secretaria acadèmica de l’Escola de Doctorat.\nSi l’investigador en formació ha dipositat la tesi doctoral a l’Escola de Doctorat (que no vol dir haver-ne iniciat el procés de revisió) abans de la data d’inici de l’automatrícula fixada en el calendari acadèmic del curs següent, per poder finalitzar els tràmits per a la presentació de la tesi doctoral haurà d’abonar, en concepte de matrícula, l’import corresponent a les taxes administratives i quedarà exempt d’abonar l’import corresponent a la taxa de tutela acadèmica. Se seguirà el mateix procediment que amb la matrícula automàtica.\nHi ha dues maneres de fer la tesi:\nLa durada dels estudis de doctorat és d’un màxim de tres anys, a temps complet, a comptar des del moment que el doctorand es matricula per primera vegada en el programa fins al dipòsit de la tesi doctoral.\nSi transcorregut aquest termini no s’ha presentat la sol·licitud de dipòsit de la tesi, la comissió acadèmica responsable del programa pot autoritzar una pròrroga d’un any que, excepcionalment, es podrà ampliar a un altre any addicional, en les condicions que s’hagin establert en el corresponent programa de doctorat.\nSi transcorregut aquest termini no s’ha presentat la sol·licitud de dipòsit de la tesi, la comissió acadèmica responsable del programa pot autoritzar una pròrroga de dos anys que, excepcionalment, es podrà ampliar a un altre any addicional, en les condicions que s’hagin establert en el corresponent programa de doctorat.\nEn tots dos casos es comença a comptar des del moment de la matrícula fins al dipòsit de la tesi doctoral.\nL’estudiant que hagi iniciat els estudis a temps complet podrà sol·licitar a la comissió acadèmica del programa de doctorat, de manera justificada, el canvi de dedicació a temps parcial. En un termini de 15 dies hàbils la comissió acadèmica haurà d’emetre un informe motivat d’acceptació o denegació del canvi de dedicació.\nAls efectes del còmput del període anterior no es tenen en compte les baixes per malaltia, embaràs o qualsevol altra causa prevista en la normativa vigent.\nAixí mateix, el doctorand o doctoranda pot sol·licitar una baixa temporal en el programa per un període màxim d’un any, ampliable fins a un any més. Aquesta sol·licitud ha de ser dirigida, justificadament, a la comissió acadèmica responsable del programa, que s’ha de pronunciar sobre la procedència d’accedir al que sol·licita el doctorand o doctoranda en un termini màxim de 15 dies hàbils.\nPer als estudiants que es trobin en la segona pròrroga del doctorat, la data límit de dipòsit de la tesi doctoral és improrrogable.\nEl Comitè de Direcció de l’Escola de Doctorat de la Universitat de Girona (UdG), reunit en sessió ordinària (08/2017) en data 17 de juliol de 2017, va acordar per unanimitat que tots els doctorands hauran de fer, de manera obligatòria, 20 h de formació transversal, a escollir entre l’oferta formativa de l’Escola de Doctorat. Aquesta obligatorietat s’aplicarà a partir del curs acadèmic 2017-2018 i afecta els estudiants de nou accés. Els doctorands poden cursar aquestes 20 h de formació obligatòria en un sol curs acadèmic o en cursos acadèmics diferents al llarg dels estudis de doctorat, abans de presentar la tesi doctoral, i s’haurà de fer constar a la base de dades GREC.\nEl RD 99/2011, de 28 de gener, estableix que les universitats han de fer un seguiment i avaluació de la tesi doctoral de cada investigador en formació.\nTots els documents que formen part d’aquest seguiment els heu d’emplenar i tramitar a través de la web de la Universitat de Girona, entrant en el vostre expedient de doctorat utilitzant la identificació personal. S’hi accedeix així: a la pàgina principal de la web de la Universitat de Girona, on diu “Identificació”, hi heu de posar el nom d’usuari i la contrasenya i accedireu al vostre expedient.\nEs farà una avaluació anual a través de la comissió acadèmica de cada programa de doctorat.\nEl seguiment comença amb l’acceptació de les clàusules del compromís de tesi i del codi de bones pràctiques, que el doctorand o doctoranda ha de validar una vegada s’hagi matriculat en el programa de doctorat, on el doctorand o doctoranda fa una proposta de direcció de la seva tesi doctoral. Es poden proposar fins a dos codirectors, a part del director, per raons d’índole acadèmica.\nAcabat aquest procés, l’estudiant pot penjar el seu pla de recerca (vegeu model a l'Annex 1 del Procediment de seguiment de les tesis doctorals a la Universitat de Girona).\nTots aquests tràmits han de ser validats a través del web, primer pel tutor, després pel director (no caldrà la validació dels codirectors) i finalment per la comissió acadèmica. Sense aquests avals, el procediment queda aturat.\nTenir validat el pla de recerca voldrà dir haver fet la inscripció oficial del projecte de tesi a la Universitat de Girona.\nSegon any i següents\nA partir del segon any de matrícula el doctorand o doctoranda anirà presentant un informe de seguiment (vegeu model a l'Annex 3 del Procediment de seguiment de les tesis doctorals a la Universitat de Girona) fins a la defensa de la tesi doctoral.\nEn el segon any també cal omplir una enquesta anònima.\nL’informe el valida la comissió acadèmica després de rebre un informe del primer director entrat en el compromís de tesi. Sense aquests avals, el procediment queda aturat.\nPodeu sol·licitar qualsevol canvi relacionat amb el seguiment de la vostra tesi, durant tot el curs, identificant-vos com a estudiant de doctorat a la web de la Universitat i, dins del vostre expedient, clicant la pestanya “Tràmits”.\nAnualment la comissió acadèmica del programa de doctorat avaluarà el document d’activitats del doctorand (DAD), juntament amb els informes emesos pel doctorand i el director de tesi. Les dades del DAD s’extreuen de l’aplicació de gestió de currículums vigent a la UdG (en aquests moments, el GREC). El doctorand s’ha de donar d’alta al GREC i introduir-hi les seves dades curriculars i les activitats formatives i de recerca que dugui a terme en el marc del programa de doctorat que cursi (articles, congressos, cursos...).\nÉs obligació del doctorand mantenir el DAD actualitzat. Hi podreu accedir anant a l’adreça https://webgrec.udg.edu/. Per qualsevol problema amb el GREC, adreceu-vos a suport.grec@udg.edu, on us aclariran els dubtes.\nEn tots els casos, aquest seguiment es podrà presentar en una de les dues convocatòries que s’obriran durant l’any (vegeu calendaris).\nL’avaluació positiva serà requisit indispensable per continuar en el programa. En cas d’avaluació negativa, que estarà degudament motivada, el doctorand o doctoranda haurà de tornar a ser avaluat/ada en un termini de sis mesos, i a aquest efecte elaborarà un nou pla de recerca. En el supòsit de produir-se una nova avaluació negativa, el doctorand o doctoranda serà donat de baixa en el programa definitivament.\nL’anul·lació de matrícula per qualsevol altre motiu comporta també que s’hagi de tornar a demanar la readmissió al programa de doctorat.\nÚltima actualització: 19/02/2019


Montse Sáez - - 11/1/2011\n- Del 14 al 22 de gener al Círcol Catòlic\nEl Musica’t Badalona 2011, que se celebrarà del 14 al 22 de gener i hi participaran Albert Fibla, els Lexu’s i Sanjosex, ha estat presentat aquest matí al Círcol Catòlic, l’escenari on es faran els tres concerts. En el decurs de la roda de premsa també s’ha anunciat, que aquest any, per primer cop, hi haurà una activitat paral·lela: l’exposició “Música per Mirar” de la fotògrafa Marta Pich.\nEl cantautor badaloní Albert Fibla obrirà el Musica’t Badalona 2001 divendres 14 de gener. Hi presentarà el disc “Albert Fibla en directe al BarnaSantas” que va gravar el mes de març passat en el concert ofert al Teatre Zorrilla de Badalona en el marc d’aquell festival. Gairebé un any després, Albert Fibla tornarà a actuar a la seva ciutat, en aquest cas al Musica’t on oferirà un concert acústic només acompanyat d’un guitarra.\nL’endemà del concert d’Albert Fibla, dissabte 15 de gener, el grup catalano-andorrà Lexu’s oferirà el que serà el seu primer concert a Badalona. Hi presentaran, amb la banda completa, el seu tercer disc, “La Vida Perfecta”. Serà un concert únic, perquè es podran escoltar els temes dels tres discos grup amb nous arranjaments. Serà un unplagged que reunirà bateria, guitarres acústiques, baix i també, per primer cop, un violí.\nEl Musica’t acabarà dissabte 22 de gener amb el concert de Sanjosex. El cantautor de la Bisbal d’Empordà oferirà al Musica’t un concert en acústic per presentar el seu tercer disc, “Al Marge d’un Camí”. Segons s’ha fet públic la setmana passada, aquest treball ha estat distingit amb el premi Enderrock de la crítica al millor disc de cançó d’autor de l’any passat.\nEls tres concerts començaran a dos quarts de deu de la nit i se celebraran al teatre del Círcol Catòlic, carrer de Sant Anastasi, 2, davant la plaça de la Vila.\nLes entrades a la venda a Saltamartí i per internet. Les entrades valen 10 euros i es poden comprar a les taquilles del Círcol una hora abans de començar els concerts. També es poden comprar de forma anticipades, al preu de 8 euros, a Saltamartí Llibres (Carrer Canonge Baranera, 78) i al portal www.concerts.cat on també es pot consultar tota la informació del Musica’t Badalona 2011. També estan actives la pàgina al facebook i al twitter.\nUna de les novetats d’aquest any és l’abonament. Amb aquesta modalitat s’ofereix una entrada per cadascun dels tres concerts per només 22 euros, fet que suposa un estalvi de més del 25%. Els abonaments es poden comprar a Saltamartí Llibres i el dia del primer concert a les taquilles del Círcol.\n“Música per Mirar”\nAquest any, per primer cop, el Musica’t tindrà una activitat paral·lela. Es tracta de l’exposició “Música per mirar”, de la fotògrafa Marta Pich. És una mostra on es recullen instantànies de diversos concerts celebrats entre 2003 i 2010 recopilades per Pich.\nL’exposició es podrà veure des del 18 de gener al 27 a La Sargantana, carrer de Sant Sebastià, 2.


Uns, jutges. Altres, xulos/xiuladors\nde març 07, 2010\nMolt ha pesar meu la tarda d'ahir dissabte em vaig convertir en involuntari protagonista d'un cúmul de circumstancies una mica surrealistes que potser no mereixeria més comentari però tinc ganes de contar-ho com exemple del que no hauria d'haver passat.\nÉrem al camp de futbol d'Amposta per presenciar l'enfrontament entre els juvenils d'allí i el Catalònia on juguen dos fills meus, tot anava com és habitual en aquest camp, primera part controlant, alguna que altra oportunitat i acabar golejats més o menys com sempre i cap a casa; però aquesta vegada l'anada cap a casa no seria tant tranquil·la ni resignada com és habitual. La culpa no ha estat ni dels ampostins ni del partit ni res relacionat amb la confrontació. La culpa ha estat de l'arbitre, el qual no és pot dir que hagi influït en el resultat però m'amarga't la tarda i part de la nit pel seu comportament fora de lloc.\nA la segona part m'he posat darrera la porteria del Catalònia per tal de fer unes fotos a la nostra àrea, preveient, com sempre ens passa allí, que seria on es concentraria el joc. Després d'unes decisions de l'arbit, que jo he considerat equivocades com per exemple el no xiular una falta a favor tot just abans de sancionar amb penal al Catalonia etc., quant aquest estava a la línia de l'àrea gran davant meu, amb to irònic i sarcàstic li he dit: "arbit que et falta un curset, el corner ( a favor de l'Amposta ) que no has donat aquí mateix és motiu de presó"; i aquest m'ha contestat: "Calle desgraciat, si vinc aquí es tragara la càmera", jo li contesto " vine i dis-m'ho aquí, tranquil que ja ho sabrà el col·legi això " , no content amb l'insult, se'n va en busca del delegat de camp per queixar-se de la meva actitud i que fes alguna cosa. Jo no l'escoltat, clar, però segons una persona que estava prop, l'arbit li diu al delegat que avises la policia; ve a veurem este per a dir-me que em tranquil·litzes i jo lògicament al·lucino per l'actitud de l'arbit i del delegat, que si be entenc que atengui el requeriment del " jutge " tot plegat ho trobo patètic i esperpèntic , i li dic que m'estic posant nerviós nomes pel fet que em digui que em tranquil·litzi , perquè "jo ja estic tranquil ". Quan li pregunto si ha vist mai una cosa semblant en relació a l'arbit, lògicament, em diu que no. Li dic al delegat que entenc que a ell li convé estar millor amb l'arbit que amb mi. Fins i tot pot ser comprensible que l'arbit en un moment d'acalorament em conteste malament, cosa que no esta en les seves funcions, però be....El que no és acceptable és que vagi en busca del delegat.\nFa vora 15 anys que segueixo els partits del futbol base del Catalònia en els que han jugat mons fills, haure vist més de 300 partits i mai en cap d'ells he insultat cap arbit ni m'he posat mai amb el treball d'entrenadors i jugadors, i si a algú he cridat l'atenció ha estat al meus fills i sempre he intentat inculcar-los l'esportivitat sobre tot, però estic molt orgullós que un d'ells, avui, quan ha sentit que em deien desgraciat ha dit " desgraciat ho seràs tu, que ell no t'ha insultat " i en proba que li falta algun curset, en compte d'expulsar-lo per l'insult ( ara si ), encara que en defensa pròpia, li ha ensenyat la groga.\nHe estat dubtant en posar el nom de l'arbit, entenen que potser no val la pena, però finalment he decidit que, si ell ha tingut la barra i pocavergonya de posar-me en evidencia davant tots els espectadors jo tinc el dret de dir que es tracta de Gallego, sobre el qual crec que més d'un que llegeixi això ja sabrà del peu que calça. Per altra part al final del partit he tingut ocasió de parlar amb el vicepresident del col·legi ( territorial suposo ), Sr. Fatsini segons ell mateix s'ha identificat. Em diu, i això demostra la evidencia en que m'ha intentat deixar l'arbit, que " a mi m'han dit que vostè li ha dit de tot ", li explico la meva versió, i espero del col·legi el corresponent advertiment sinó sanció per la provocació i irresponsabilitat, en això que surt el " jutge " i encara em diu " digui-li, digui-li al col·legi " , insisteix que l'he insultat i em diu "sinverguenza" . Seguint els consells d'una persona d'Amposta, família i altres aficionats d'aplicar el meu coneixement de persona més gran, ho deixo anar. Com no podia ni devia ser d'altra manera.\nÉs evident que el desitjable hagués estat no haver fet cap observació a l'arbit en cap sentit, però el que no és pot permetre és que aquest respongui d'aquesta forma a una observació puntual, concreta i excepcional, i a més sense cap greu falta al respecte. No costaria massa trobar qui pensa que, inclús amb falta al respecte greu, l'arbit no esta per a entrar al drap de cap provocació amb el public. Quantes ocasions no tenen d'avisar als delegats de camp davant comportament d'aficionats que molesten, increpen i insulten greument per exemple als portes rivals i no actuen de cap manera per a evitar-ho. Al cap i a la fi, gratis no ho fan. Ho he trobat autènticament indignant.\nSoc conscient de la relativa importància de tot plegat, però per altra part, emprenya molt que hagis de passar per una cosa que no és i, a l'acabament del partit, tinguis que anar donant explicacions, per interes propi i per satisfer curiositats.\nPotser val més acabar-ho amb una mica d'humor................\nImaginem-nos que m'hagués trobat en un lloc inaccessible per al delegat; aquest hagués tingut d'anar al micròfon de la megafonia del camp, i més o menys l'avís hauria sigut: "Atenció, preguem a l'espectador que molesta a l'arbit que s'abstingui de fer-ho, que esta enfadat i farà que s'empasse la càmera " .\nEl pròxim dia que em trobi amb el mateix arbit haure d'agafar la càmera de butxaca.\nTot i disposar d'un bloc dedicat precisament al juvenil del Catalònia, he preferit deixar aquest comentari aquí perquè crec que el tema s'ensurt una mica de l'àmbit estrictament "futbolero".\njajajaja!! lo senyor gallego ja la torna a liar, a l'aldea esta inavilitat i no se kuan fa ke no se li veu el pel, tot perque va di que l'entrenado meu de l'any pasat li volia pegar, cosa que no es aixi (ara es entrenado de lamater de lamposta, ke per ser sur a la primera foto de les 3 kas fikat, ximo ami akest kap de setmana ens fan un gol en fora de joc, li comento el reglament ja que sok arbit tambe, i em va d'acort tens rao mei ekivokat el gol no avia de pujar al marcador, pero ets un invesil!! em vaix akalenta tant ke vaix teni ke demana el canvi, ja ke em vaix keda a kuadros en la educacio mes ke bona ke sempre els trakto, ximo et dixo el meu correu i si vols menvies algo, el meu tio es el president darbits de tortosa. christian13pani@hotmail.com\ni no takalentes lo cap, molts sols piten per els dines, i no tenen ni idea. (soc pani de laldea en lo conte del curro)\n7 de març de 2010, a les 22:51\nmerci per l'oferiment, Christian, el que pots fer si bé al cas és passar-li l'adreça de l'entrada al bloc i que s'ho llegeixi si vol.\n7 de març de 2010, a les 23:24\nok ximo, ja li pasare al meu tio i aveam, potse se li faigue algo para ke rekapasite, pero en lo mal darbits ke van nose nose, pero als 1ers ekips ja no pita de tan ke larmat.\n7 de març de 2010, a les 23:33\nIronies del destí\nSerà que no hi veig bé?\nMassa " trajes " per a una foto\nQuan la guitarra parla ( 10 )\n" mili " ( la meua ) I\nTragèdia a Horta de Sant Joan


Puigdemont amenaça de portar Ottawa a les "màximes autoritats judicials"\nEl president de la Generalitat a l'exili lamenta que el Canadà no li concedís el permís per entrar al país i agraeix la solidaritat dels quebequesos amb els catalans\nper Redacció 02 de desembre de 2019 15:41\nCarles Puigdemont ha amenaçat de dur Ottawa davant les "màximes autoritats judicials" després que el Canadà decidís negar al president de la Generalitat a l'exili el permís per accedir dins el país. En un comunicat, el líder Junts per Catalunya diu que aquesta decisió és antidemocràtica perquè es basa en el fet que Puigdemont està perseguit per l'Estat espanyol per haver convocat un referèndum d'autodeterminació.\nEn el mateix comunicat, el president agraeix als quebequesos la seva solidaritat mostrada pels catalans i els asseguraque seguirà treballant per tal d'obtenir el permís que el deixaria entrar al país, recordant que va ser convidat al Canadà per la Societat Saint-Jean-Baptiste de Mont-real. Puigdemont recorda que en aquests dos anys ha pogut circular lliurement per molts països europeus, i afegeix que un d'ells ha estat el Regne Unit.\n"Vull fer un homenatge als pobles autòctons del Canadà pel seu coratge i resiliència davant els reptes considerables que tenen davant", apunta Puigdemont, a més d'assegurar que observa "atentament les discussions sobre el futur polític i constitucional del Quebec".